  Виталий Пронин Финише 3-тӥ вуиз Гурт удысъя, музъем кусыпъёсъя, инкуазь узырлыкъёсъя но инкуазез утёнъя ялан ужась комиссилэн ёзчиез Владимир Красильников, 2-тӥ - та комиссиысь ик Алексей Малюк. Ваньзэс азьпалтӥз Наукая, дышетонъя, культурая но егитъёсын ужан политикая ялан ужась комиссилэн ёзчиез Эдуард Петров. Нимысьтыз командаоссэс кылдытӥзы депутатъёс, Кун Кенешлэн аппаратэз но «Огъя Россия» партилэн улосвылъя исполкомез. Ӵошатсконъёсты усьтӥз парламентлэн Тӧроез Владимир Невоструев.Тазэ спартакиадаез быдэс дуннелы тодмо луэм куасэн бызьылӥсьлы Г. Кулаковалы сӥзьыны ӵектӥз. Угось туэ Галина Алексеева пусъёз 75 арес юбилейзэ.- Спортэн эшъяськон телевизор азьын пукемлэсь трослы умойгес, - шуиз Владимир Невоструев. - Кун Кенешын ӧжыт ӧвӧл таза улонэн эшъяськись депутатъёс, куасэн бызьылонын сяна, спортысь мукет удысъёсын но вормонъёс басьтыло. Бырйисьёслы адӟем карымон луо.Спартакиада дыръя депутатъёс бызизы 2 иськемез. Ӵошатсконъёслэн валтӥсь судьязы вал дуннелэн чемпионэз Владимир Никитин. Со ивортӥз вормисьёсэсь нимъёссэс: финише 3-тӥ вуиз Гурт удысъя, музъем кусыпъёсъя, инкуазь узырлыкъёсъя но инкуазез утёнъя ялан ужась комиссилэн ёзчиез Владимир Красильников, 2-тӥ - та комиссиысь ик Алексей Малюк. Ваньзэс азьпалтӥз Наукая, дышетонъя, культурая но егитъёсын ужан политикая ялан ужась комиссилэн ёзчиез Эдуард Петров. Элина Кумачёва Туспуктэм: udmgossovet.ru   